Έχουν αλλάξει οι οικονομικές σου συνθήκες (π.χ. έχει μειωθεί το εισόδημά σου) και δυσκολεύεσαι να αποπληρώσεις το καταναλωτικό δάνειο; Καλό θα ήταν σε πρώτη φάση να ενημερώσεις την τράπεζα σου και να προσκομίσεις ό,τι στοιχεία έχεις, που αποδεικνύουν πως έχει μειωθεί το εισόδημά σου σε σχέση με την περίοδο που πήρες το δάνειο (π.χ. κάρτα ανεργίας, παλιά & νέα μισθοδοσία κτλ).
Έτσι, μπορείς να διαπραγματευτείς με την τράπεζα και να ζητήσεις ρύθμιση του χρέους με πιο ευνοϊκούς όρους.
Ωστόσο, αν δεν υπάρχουν στοιχεία που αποδεικνύουν την αδυναμία σου να αποπληρώσεις το δάνειο, τότε η τράπεζα μπορεί να ασκήσει οποιοδήποτε καταδιωκτικό μέσο της δίνει δικαίωμα ο νόμος (π.χ. κατάσχεση αυτοκινήτου).